**Notă informativă**

**la proiectul de hotărîre a Guvernului cu privire la aprobarea**

**Programului Național de Consolidare și Dezvoltare a Sectorului**

**de Acvacultură în Republica Moldova pentru anii 2020-2026**

**și a Planului de acțiuni privind implementarea acestuia pentru anii 2020-2022**

1. **Denumirea autorului şi, după caz, a participanţilor la elaborarea proiectului**

Proiectul Hotărîrii de Guvern cu privire la aprobarea Programul Național de Consolidare și Dezvoltare a Sectorului de Acvacultură în Republica Moldova 2020-2026 a fost elaborat de către Grupul de lucru format din experți interni prin Ordinul nr. 72 din 22 martie 2019 în comun cu Ministerul Agriculturii, Dezvoltării Regionale şi Mediului.

**2. Condiţiile ce au impus elaborarea proiectului de act normativ şi finalităţile urmărite**

Prezentul proiect a fost elaborat în urma procesului transparent de dialog cu mediu de afaceri de domeniu și la inițiativa Direcției politici de producție, procesare și reglementare a calității produselor de origine animalieră, și pentru soluționarea problemelor din sectorul Acvaculturii.

3 **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene.**

Proiectul Programului nu preia prevederi din legislația UE.

**4. Principalele prevederi ale proiectului şi evidenţierea elementelor noi**

În ultimii ani sectorul a înregistrat o dinamica de creștere durabilă a volumului și cotei de consum a peștelui autohton ce indică faptul că sectorul de acvacultură are un potențial semnificativ de dezvoltare în continuare și de mărire a cantității și de îmbunătățirea calității producției piscicole obținute în Moldova.

*Scopul Programului* este asigurarea trecerii de la produsele piscicole de import la produsele autohtone, folosirea rațională a bazinelor acvatice naturale și artificiale, și introducerea noilor tehnologii în acvacultură.

*Sarcina Programului* este crearea condițiilor pentru dezvoltarea acvaculturii cît și păstrarea și restabilirea fondului genetic piscicol; dezvoltarea potențialului științific și tehnologic, introducerea tehnologiilor inovatoare în domeniul acvaculturii capturării resurselor biologice acvatice; prelucrarea și depozitarea materiilor prime a produselor finite; asigurarea eficienței activităților autorităților de stat în acvacultură și îmbunătățirea cadrului legal de reglementare.

*Obiectivele specifice* din Programul Național de Consolidare și Dezvoltare a Sectorului de Acvacultură vor fi realizate conform Planului de acțiuni pentru anii 2020-2022 privind implementarea Programului național de dezvoltare a sectorului piscicol pentru anii 2020-2026 a cărui realizare constituie una dintre prioritățile ex-ante pentru dezvoltarea sectorului. Aceste obiective vor fi completate cu detalii legate de activităţi concrete, instituţii responsabile, termene de realizare şi resurse financiare necesare pentru realizarea Planului de acțiuni.

**5. Fundamentarea economico-financiară**

Prezentul proiect constituie o parte componentă a programelor naționale și este finanțat de la bugetul de stat, îndeplinirea cărora va fi raportată argumentat economico-financiar, anual de către Ministerul Agriculturii, Dezvoltării Regionale și Mediului. Toate cheltuielile ce vor surveni în urma implementării proiectului dat, urmează a fi suportate în limita mijloacelor bugetare aprobate pentru aceste scopuri, în strictă conformitate cu legislația în vigoare.

**6. Modul de încorporare a actului în cadrul normativ în vigoare**

Prezentul proiect nu contravine prevederile cadrul normativ național.

**7. Avizarea şi consultarea publică a proiectului**

Conform prevederile Legii Nr. 239 din 13.11.2008 privind transparenţa în procesul decizional, a fost inițiat procedura consultărilor publice asupra proiectului fiind plasat pe pagina web a Ministerului Agriculturii, Dezvoltării Regionale și Mediului www.madrm.gov.md la compartimentul Transparență decizională / Proiecte de documente.

**8. Constatările expertizei anticorupție**

Proiectul nu va fi supus expertizei anticorupţie, deoarece documentele de politici nu sunt supuse expertizei anticorupţie.

**9. Constatările expertizei de compatibilitate**

Prezentul act normativ nu are impact asupra activității de întreprinzător și nu necesită elaborarea analizei impactului de reglementare.

**Ministru Gheorgeta MINCU**

Ex:Viorica Țurcanu,

Tel. 022 204 568

Viorica.turcanu@madrm.gov.md